QCad Felhasználói kézikönyv
|  |  | ## Átállás QCad 1 -ről Ebben a fejezetben a QCad 1 -ről QCad 2 -re történő átállás ismert problémáit mutatjuk be. Reméljük ez segít Önnek korábbi rajzainak konvertálásában. ### DXF kompatibilitás Amikor a QCad 1 -el készült rajzokat nyit meg, problémák lehetnek a mérethálóval, kitöltő mintákkal és szövegekkel. Ennek oka, hogy a korábbi verzió DXF állománya nem 100%-ban szabványos. Ezeket a rajzokat is importálhatja a Fájl Megnyitás ablakában 'QCad 1.x file (*.dxf *.DXF)' típust választva, ahogy a 149 ábrán látható. Ábra 149: QCad 1 rajzok megnyitása. A lekerekített szövegeket a QCad 2 már nem támogatja, a jobb hordozhatóság érdekében. Ezeket úgy importálhatja, ha előbb egyszerű elemekre felbontja a korábbi verzióban. ### Fóliák kezelése A fóliák tulajdonságainak változtatása nem volt hatással a kész elemekre a QCad 1-ben. Az új verzióban a változtatás hatással van a fólia minden elemére, amelyek tulajdonságait a "Fólia szerint" állította be. Az átállás során úgy találhatja, hogy a korábbi tulajdonságok már nem megfelelőek. Általában ajánlott a tulajdonságokat "Fólia szerint" választani. Ehhez válassza a `Tulajdonságok` pontot a `Módosítás` menüben, majd jelölje ki az összes elemet és kattintson a 'Folytatás' gombra. A megjelenő ablakban válassza minden tulajdonsághoz a 'Fólia szerint' pontot, mint azt a 150 ábra mutatja. Ábra 150: Minden tulajdonság átállítása 'Fólia szerint'.
Copyright © 2003 RibbonSoft, Inc. Minden jog fenntartva. Ez a kézikönyv a ManStyle felhasználásával készült.