QCad Felhasználói kézikönyv
|  |  | ## Méretháló Ebben a fejezetben a méretháló elkészítéséről olvashat. A 40 ábra bemutatja a méretháló készítése során előforduló jeleket. Ábra 40: Jelmagyarázat méretezéshez. Beállítások eszköztár: A méretező eszközöknek saját eszköztára is lehet, de van egy közös rész, ahol megadhatja a méretvonal feliratát: Ide tetszőleges szöveg kerülhet. Ha üresen hagyja, automatikusan a szerkesztett méret jelenik meg. Kiegészítő jelekkel is elláthatja a méretvonal feliratát, ekkor a `<>` jelenti az eredeti szerkesztett méretet. Ennek segítségével a begépelt szövegben bárhol elhelyezheti az automatikusan felajánlott méretet. Példák:
Eszköztár cimkéje: | Példa a méretvonal feliratára:
`a` | `a`
`<>` | `20`
`<> H7` | `20 H7`
`ø<>` | `ø20`
### Hossz méretek CAD eszköztár: Menü: Méretezés - Hossz Gyorsbillentyű: mi (méret igazított) Leírása: Az elem tájolásához igazított méretvonalat szerkeszt. Ezzel általában meglévő szakaszok hosszát mérik (41 ábra). A méretvonal mindig párhuzamos a kiválasztott végpontok egyenesével. Ábra 41: Példa hossz méretre. Eljárás: Adja meg az első segédvonal végpontját egérrel, vagy gépelje be annak koordinátáit a parancssorba. Adja meg a második segédvonal végpontját. Válassza ki a méretvonal pozícióját. ### Egyenes szakaszok méretei CAD eszköztár: Menü: Méretezés - Egyenes Gyorsbillentyű: me Beállítások eszköztár: Leírása: Egyenes szakaszok méreteit jeleníti meg. Ez az eszköz általában vízszintes és függőleges méretek megadásához javasolt de adott szögben (irányban) mért távolság is méretezhető vele. A 42 ábra egy vízszintes méret megadását mutatja be. Ábra 42: Példa vízszintes méretre. Eljárás: A beállítások eszköztár segítségével adja meg a méretvonal szögét, vagy válassza a vízszintes, függőleges irányt (0 és 90 fok). A szöget a parancssorba gépelve is megadhatja a "szog" utasítással. Adja meg az első segédvonal végpontját egérrel, vagy gépelje be a parancssorba. Adja meg a második segédvonal végpontját. Válassza ki a méretvonal pozícióját. ### Függőleges / Vízszintes méretek CAD eszköztár: Menü: Méretezés - Vízszintes Méretezés - Függőleges Gyorsbillentyű: mv, mf Leírása: Ez az eszköz pontosan úgy viselkedik, mint az egyenes szakaszok méretezésénél leírtak (fent). Az egyetlen különbség, hogy itt nem adhatja meg a méretvonal szögét. ### Sugár méretek CAD eszköztár: Menü: Méretezés - Sugár irányú Leírása: Körök és körívek sugarát jeleníti meg (43 ábra). Ábra 43: Példa a sugár megadására. Eljárás: Válasszon kört vagy körívet. Válassza ki a sugár vektor helyzetét egérrel, vagy gépelje be egy pont koordinátáit, esetleg a vektor irányszögét a parancssorba. ### Átmérők megadása CAD eszköztár: Menü: Méretezés - Átmérők Leírása: Körök és körívek átmérőjét jeleníti meg (44 ábra). Ábra 44: Példa átmérő megadására. Eljárás: Válasszon kört, vagy körívet. Adja meg az átmérő helyzetét egérrel, vagy a parancssorba gépelje be a koordinátákat, esetleg a szöget közvetlenül.. ### Szögek méretezése CAD eszköztár: Menü: Méretezés - Szögek Leírása: Két kiválasztott egyenes közbezárt szögét mutatja meg (45 ábra). Ábra 45: Példa a szög méretezésére. Eljárás: Jelölje meg az első egyenesen fekvő elemet. Jelölje meg a második egyenesen fekvő elemet. Válassza ki a méretet jelző ív helyzetét egérrel, vagy gépelje be egy pont koordinátáit a parancssorba. ### Mutató CAD eszköztár: Menü: Méretezés - Mutató Gyorsbillentyű: bm Leírása: A mutató nyilak általában egy szöveg elemtől indulva mutatnak egy szerkesztett elemre (46 ábra). A következő ábrán az "N7" jelölést mutató nyíllal csatoljuk az elem felszínéhez. Ábra 46: Példa a mutató alkalmazására. Eljárás: Egérrel adja meg azt a pontot, ahova a nyíl mutatni fog, vagy gépelje a koordinátákat a parancssorba. Jelölje ki a mutató következő élét. Adjon meg tetszőleges számú további szakaszt, majd 'Enter'-t leütve fejezze be.
Copyright © 2003 RibbonSoft, Inc. Minden jog fenntartva. Ez a kézikönyv a ManStyle felhasználásával készült.