QCad Felhasználói kézikönyv
|  |  | # 7 Fájl kezelés A QCad program a saját korábbi verziói, az AutoCAD ® és más szerkesztő programok által készített DXF állományokat is beolvassa. A rajzok mentése során a DXF 2000 [ DXF ] szabványt követi. ## Új rajzok létrehozása Eszköztár: Menü: Fájl - Új Gyorsbillentyű: Ctrl-N Ezzel a parancssal új rajzot hozhat létre. Ezek teljesen üresek (elemek, fóliák és blokkok nélkül). Gyakori, hogy a felhasználók sablonokat hoznak létre a leggyakoribb elemekkel, saját fólia és keret beállításokkal. Ennek előnye, hogy nem kell minden rajzot teljesen üres lapról kezdeni, elegendő a kívánt sablon betöltése. ## Rajz megnyitása Eszköztár: Menü: Fájl - Megnyitás Gyorsbillentyű: Ctrl-O Ezzel a parancssal megnyithat egy létező DXF állományt. Betöltés után egy új ablakban jeleni meg a rajz. A betöltött rajzok között az 'Ablakok' menüben válthat. Vegye figyelembe, hogy a QCad csak az általa ismert és támogatott elemtípusokat tölti be. A többi elemet figyelmen kívül hagyja. Egy másik programmal létrehozott DXF állomány betöltése után célszerű a rajzot új névvel elmenteni. Ha ugyanazzal a névvel dolgozik tovább, a nem támogatott elemek törlődnek a rajzról. ## Rajzok mentése Eszköztár: Menü: Fájl - Mentés Fájl - Mentés másként Gyorsbillentyű: Ctrl-S (mentés) Ez a parancs elmenti az aktuális rajzot. Használja az eszköztáron levő gombot, vagy a `Fájl - Mentés` menüt. Ez a korábban megadott, vagy betöltés során meghatározott névvel menti a rajzot. Ha új rajzot szeretne menteni, vagy egy meglévőt új névvel, használja inkább a `Fájl - Mentés másként` menüt. ## Rajz exportálása képként Menü: Fájl - Export.. Ez a parancs bitmap képként exportálja az aktuális rajzot. A megjelenő ablakban adja meg a képfájl nevét. Ezek után egy második ablakban adja meg a kép méretét és a háttér színét. ## Rajz bezárása Menü: Fájl - Bezár Gyorsbillentyű: Ctrl-W Ez a parancs bezárja az aktuális rajzot. Bezárás előtt a program lehetőséget ad a mentésre, új névvel történő mentésre vagy az elvégzett változtatások elvetésére.
Copyright © 2003 RibbonSoft, Inc. Minden jog fenntartva. Ez a kézikönyv a ManStyle felhasználásával készült.